9.  การจัดการ

    1.  โครงสร้างการจัดการ

โครงสร้างองค์กรของบริษัท ทรีนีตี้ วัฒนา จำกัด (มหาชน)

[]

บริษัทและบริษัทย่อยมีคณะกรรมการต่างๆ ได้แก่ คณะกรรมการบริษัท คณะกรรมการตรวจสอบ
และคณะกรรมการกำหนดค่าตอบแทน เป็นต้น
โดยคณะกรรมการและผู้บริหารของบริษัทและบริษัทย่อยประกอบด้วยผู้ทรงคุณวุฒิที่มีคุณสมบัติครบตามมาตรา
68 แห่งพระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ

ก. บริษัท ทรีนีตี้ วัฒนา จำกัด (มหาชน)

1) คณะกรรมการ

  คณะกรรมการ มีจำนวน 11 ท่าน ประกอบด้วย

  ----- --------------------------- --------------------------------------
  1.    นายศิรินทร์ นิมมานเหมินท์         ประธานกรรมการและประธานกรรมการตรวจสอบ

  2.    นายณรงค์ ศรีสอ้าน              กรรมการ

  3.    นายศิริธัช โรจนพฤกษ์            กรรมการ

  4.    ดร. พงศธร สิริโยธิน            กรรมการ

  5.    นายพจน์ วิเทตยนตรกิจ           กรรมการ

  6.    นายสุวิทย์ อุดมทรัพย์             กรรมการ

  7.    นายปัญจะ เสนาดิสัย             กรรมการและกรรมการตรวจสอบ

  8.    นายไพโรจน์ วโรภาษ            กรรมการและกรรมการตรวจสอบ

  9.    นายสาคร สุขศรีวงศ์             กรรมการ

  10.   นายภควัต โกวิทวัฒนพงศ์          กรรมการ

  11.   นางขนิษฐา สรรพอาษา           กรรมการ
  ----- --------------------------- --------------------------------------

ทั้งนี้มี นางสาวสุวรรณี ลิมปนวงศ์แสน (บริษัท ทรีนีตี้ อินฟอร์เมชั่น จำกัด)
เป็นเลขานุการคณะกรรมการบริษัท

คณะกรรมการของบริษัท จะทำหน้าที่ในการกำหนดนโยบายโดยรวม
เพื่อให้บริษัทในกลุ่มแต่ละบริษัทนำไปปฏิบัติ คณะกรรมการของบริษัทในกลุ่ม ซึ่งหมายถึง
บริษัทหลักทรัพย์ ทรีนีตี้ จำกัด บริษัท ทรีนีตี้ อินฟอร์เมชั่น จำกัด และบริษัท ทรีนีตี้ แอ๊ดไวซอรี่
2001 จำกัด จะต้องรายงานผลการปฏิบัติงานโดยตรงกับคณะกรรมการของบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วย นายศิรินทร์ นิมมานเหมินท์ นายณรงค์ ศรีสอ้าน
นายศิริธัช โรจนพฤกษ์ นายพจน์ วิเทตยนตรกิจ นายสาคร สุขศรีวงศ์
กรรมการสองในห้าคนลงลายมือชื่อร่วมกันและประทับตราสำคัญของบริษัท
หรือกรรมการคนหนึ่งคนใดในห้าคนลงลายมือชื่อร่วมกับ นายภควัต โกวิทวัฒนพงศ์ หรือนางขนิษฐา
สรรพอาษา รวมเป็นสองคนพร้อมประทับตราสำคัญของบริษัท

ขอบเขตหน้าที่ความรับผิดชอบของคณะกรรมการบริษัท ทรีนีตี้ วัฒนา จำกัด (มหาชน)

1. ปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทตลอดจนมติของที่ประชุมผู้ถือหุ้นที่เห็นชอบด้วยกฎหมาย

2. กำหนดทิศทางในการดำเนินธุรกิจของกลุ่มบริษัท
และควบคุมติดตามการดำเนินงานของกลุ่มบริษัทให้ถูกต้องตามกฎระเบียบข้อบังคับของหน่วยราชการที่เกี่ยวข้อง
มีการเปิดเผยข้อมูลอย่างเพียงพอให้กับผู้ถือหุ้นและผู้ที่เกี่ยวข้องทุกฝ่าย
และให้มีการบริหารงานอย่างโปร่งใส รวมทั้งให้เกิดประโยชน์สูงสุดต่อผู้ถือหุ้น

3. กำหนดเป้าหมาย แนวทาง นโยบาย แผนงานและงบประมาณของกลุ่มบริษัท
ควบคุมกำกับดูแลการบริหาร
การจัดการของคณะกรรมการบริษัทในกลุ่มให้เป็นไปตามนโยบายที่ได้รับมอบหมาย
เว้นแต่เรื่องดังต่อไปนี้ซึ่งกรรมการต้องได้รับอนุมัติจากที่ประชุมผู้ถือหุ้นก่อนการดำเนินงาน ได้แก่
เรื่องที่กฎหมายกำหนดให้ต้องได้มติของที่ประชุมผู้ถือหุ้น เช่น การเพิ่มทุน ลดทุน
การซื้อขายหรือโอนกิจการของบริษัท หรือการรับโอนกิจการหรือการรวมกิจการกับบุคคลอื่น
การแก้ไขหนังสือบริคณห์สนธิหรือข้อบังคับ การจ่ายค่าตอบแทนและบำเหน็จกรรมการ เป็นต้น

4.
คณะกรรมการอาจพิจารณาแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการย่อยที่ดูแล
กิจการของบริษัทตามที่คณะกรรมการมอบหมายก็ได้ ได้แก่ คณะกรรมการตรวจสอบ
คณะกรรมการพิจารณาค่าตอบแทน เป็นต้น

5. พิจารณาแต่งตั้งผู้บริหารในระดับประธานเจ้าหน้าที่บริหาร กรรมการอำนวยการ
ของบริษัทในกลุ่ม

6. พิจารณาแต่งตั้งคณะกรรมการปฏิบัติการ (Operational Committee) ในชุดต่าง ๆ อาทิ
คณะกรรมการพิจารณาสินเชื่อ คณะกรรมการตลาดทุน คณะกรรมการพิจารณาการลงทุน
พร้อมทั้งกำหนดหน้าที่ ความรับผิดชอบและอำนาจอนุมัติ

7. พิจารณาอนุมติการนำสินทรัพย์ หรือทรัพย์สินของบริษัท หรือบริษัทในเครือไปเป็นประกัน
หรือเข้าค้ำประกันใด ๆ ที่ก่อให้เกิดภาระผูกพัน

8. พิจารณาอนุมัติการเข้าทำสัญญาใด ๆ
ที่ก่อให้เกิดภาระผูกพันต่อบริษัทในกลุ่มที่วงเงินเกินกว่าที่ได้รับมอบหมายให้คณะกรรมการปฏิบัติการ
หรือผู้รับมอบอำนาจ

9. อนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบกิจการอื่น ๆ

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้คณะกรรมการบริษัท สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน และการได้มาหรือจำหน่ายไปซึ่งสินทรัพย์ที่สำคัญของบริษัท เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

2) คณะกรรมการตรวจสอบ

คณะกรรมการตรวจสอบ ประกอบด้วย

  ------- ----------------------------------- ----------------------------
  1.      นายศิรินทร์ นิมมานเหมินท์                 ประธานกรรมการตรวจสอบ

  2.      นายปัญจะ เสนาดิสัย                     กรรมการตรวจสอบ

  3.      นายไพโรจน์ วโรภาษ                    กรรมการตรวจสอบ
  ------- ----------------------------------- ----------------------------

อำนาจหน้าที่ของคณะกรรมการตรวจสอบ

1.  สอบทานให้บริษัทและบริษัทในกลุ่มมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

  2.
  สอบทานให้บริษัทและบริษัทในกลุ่มมีระบบการควบคุมภายในและการตรวจสอบภายในที่มีความเหมาะสมและมีประสิทธิผลโดยสอบทานร่วมกับผู้สอบบัญชีและผู้ตรวจสอบภายใน

3.
สอบทานการปฏิบัติของบริษัทและบริษัทในกลุ่มให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้งผู้สอบบัญชีของบริษัทและบริษัทในกลุ่ม
รวมถึงพิจารณาเสนอค่าตอบแทนของผู้สอบบัญชี
โดยคำนึงถึงความน่าเชื่อถือความเพียงพอของทรัพยากร
และปริมาณงานตรวจสอบของสำนักงานสอบบัญชีนั้น
รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.
พิจาณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย เช่น
ทบทวนนโยบายการบริหารทางการเงินและการบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร

7. จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยประธานกรรมการตรวจสอบ

3) คณะกรรมการกำหนดค่าตอบแทน

คณะกรรมการกำหนดค่าตอบแทน ประกอบด้วย

  ------ -------------------------------- -------------------------------
  1.     นายปัญจะ เสนาดิสัย                  ประธานกรรมการกำหนดค่าตอบแทน

  2.     นายพจน์ วิเทตยนตรกิจ                กรรมการกำหนดค่าตอบแทน

  3.     นายสุวิทย์ อุดมทรัพย์                  กรรมการกำหนดค่าตอบแทน

  4.     นายสาคร สุขศรีวงศ์                  กรรมการกำหนดค่าตอบแทน
  ------ -------------------------------- -------------------------------

อำนาจหน้าที่ของคณะกรรมการกำหนดค่าตอบแทน

1.  พิจารณาค่าตอบแทนกรรมการบริษัทและบริษัทย่อยและนำเสนอคณะกรรมการบริษัทเพื่อพิจารณาและนำเสนอขออนุมัติต่อผู้ถือหุ้น

2.  พิจารณาและอนุมัติงบค่าตอบแทนรวมให้แก่ผู้บริหารของบริษัทและบริษัทย่อย

4) ผู้บริหาร

บริษัท ทรีนีตี้ วัฒนา จำกัด (มหาชน)
ได้แต่งตั้งกรรมการที่เป็นตัวแทนฝ่ายบริหารทำหน้าที่ประธานเจ้าหน้าที่บริหาร
เพื่อทำหน้าที่ประสานงานและติดตามการดำเนินงานของบริษัทย่อยให้เป็นไปตามนโยบายของคณะกรรมการบริษัท
ได้แก่ นายภควัต โกวิทวัฒนพงศ์

บริษัทไม่มีทีมผู้บริหาร เนื่องจากบริษัทดำเนินธุรกิจโดยการถือหุ้นในบริษัทอื่น(Holding Company)
จึงไม่มีการดำเนินงานโดยตรง คณะกรรมการบริษัทเป็นผู้กำหนดนโยบายเพื่อให้บริษัทย่อยนำไปปฏิบัติ

ขอบเขตหน้าที่ความรับผิดชอบของประธานเจ้าหน้าที่บริหาร

1. กลั่นกรองและนำเสนอแผนงาน งบประมาณประจำปี ให้คณะกรรมการของบริษัทพิจารณาอนุมัติ
และ ติดตามผลการดำเนินงานให้เป็นไปตามแผนงาน

2. เป็นผู้กำหนดทิศทางและแนวทางการบริหารงานภายในบริษัท ซึ่งรวมถึงการเงิน การตลาด
การบริหารงานบุคคล และด้านการปฏิบัติการอื่น ๆ

3. ตัดสินใจในกิจกรรมที่เกี่ยวเนื่องกับการดำเนินงานของบริษัท

4. จัดสรรเงินบำเหน็จรางวัลซึ่งได้รับอนุมัติจากคณะกรรมการกำหนดค่าตอบแทนแล้วแก่ ผู้บริหาร
พนักงานหรือลูกจ้างของบริษัท หรือบุคคลใด ๆ ที่กระทำกิจการให้บริษัท

5. นำเสนอเพื่อการแต่งตั้งโยกย้าย และเลิกจ้างกรรมการอำนวยการต่อคณะกรรมการบริษัท

6. อนุมัติการจ้าง การแต่งตั้ง การโยกย้าย และเลิกจ้างพนักงาน
กำหนดค่าจ้างและค่าตอบแทนพนักงานในทุกระดับ
โดยสามารถแต่งตั้งผู้รับมอบอำนาจให้ดำเนินการแทนได้

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้ประธานเจ้าหน้าที่บริหาร
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

ข. บริษัทหลักทรัพย์ ทรีนีตี้ จำกัด

1.) คณะกรรมการบริษัท

  คณะกรรมการบริษัทฯ มีจำนวน 8 ท่าน ประกอบด้วย

  ------- --------------------------------- ------------------------------
  1.      นายภควัต โกวิทวัฒนพงศ์                ประธานกรรมการ

  2.      นายกัมปนาท โลหเจริญวนิช              กรรมการ

  3.      นางขนิษฐา สรรพอาษา                 กรรมการ

  4.      นายชาญชัย กงทองลักษณ์                กรรมการ

  5.      นายตรีขวัญ บุนนาค                    กรรมการ

  6.      นางวิไล พงศ์ปรีชา                    กรรมการ

  7.      นายปัญจะ เสนาดิสัย                   กรรมการอิสระ

  8.      นายไพโรจน์ วโรภาษ                  กรรมการอิสระ
  ------- --------------------------------- ------------------------------

ทั้งนี้มี นางสาวสุวรรณี ลิมปนวงศ์แสน (ตัวแทนบริษัท ทรีนีตี้ อินฟอร์เมชั่น จำกัด )
เป็นเลขานุการคณะกรรมการบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ ประกอบด้วย นายกัมปนาท โลหเจริญวนิช นางวิไล
พงศ์ปรีชา นายชาญชัย กงทองลักษณ์ นายตรีขวัญ บุนนาค กรรมการสองในสี่คน
ลงลายมือชื่อร่วมกันพร้อมประทับตราสำคัญของบริษัท

ขอบเขตหน้าที่ความรับผิดชอบของคณะกรรมการบริษัทในกลุ่ม

1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมาย

2. กลั่นกรองและนำเสนอแผนงาน งบประมาณประจำปี ให้ประธานเจ้าหน้าที่บริหาร
และคณะกรรมการบริษัทพิจารณาอนุมัติ และติดตามผลการดำเนินงานให้เป็นไปตามแผนงาน

3.
พิจารณาอนุมัติการเปลี่ยนแปลงการเพิ่มเติมงบประมาณรายจ่ายประจำปีระหว่างที่ไม่มีการประชุมคณะกรรมการบริษัท
และให้นำเสนอคณะกรรมการบริษัท เพื่อทราบในที่ประชุมคราวถัดไป

4. กำหนด ประเมิน และทบทวนกลยุทธ์การดำเนินงานให้สอดคล้องกับแผนงาน

5. พิจารณาอนุมัติการมอบอำนาจภายในบริษัท

6. อนุมัตินโยบายการบริหารจัดการความเสี่ยงของบริษัท
และควบคุมดูแลการบริหารจัดการความเสี่ยงให้เป็นไปตามนโยบาย

7.  ประเมินผลการดำเนินงานขององค์กรและพนักงาน

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้คณะกรรมการบริษัทในกลุ่ม
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

2) กรรมการอิสระ

กรรมการอิสระ ประกอบด้วย

1. นายปัญจะ เสนาดิสัย กรรมการอิสระ

2. นายไพโรจน์ วโรภาษ กรรมการอิสระ

อำนาจหน้าที่ของกรรมการอิสระ

อำนาจหน้าที่และความรับผิดชอบของกรรมการอิสระจะเป็นไปตามกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์

3) คณะกรรมการปฏิบัติการอื่นๆ

นอกเหนือจากคณะกรรมการของบริษัทฯ บริษัทยังมีการจัดตั้งคณะกรรมการปฏิบัติการอื่นๆ
เพื่อดูแลสายงานในแต่ละด้านดังนี้

3.1) คณะกรรมการตลาดทุน

คณะกรรมการตลาดทุน ประกอบด้วย

  นายภควัต โกวิทวัฒนพงศ์

  นายกัมปนาท โลหเจริญวนิช

  นางขนิษฐา สรรพอาษา

  นายสถาปนะ เลี้ยวประไพ

  นายชาญชัย กงทองลักษณ์

  นายตรีขวัญ บุนนาค

  นางวิไล พงศ์ปรีชา

  ผู้บริหารฝ่ายวิเคราะห์หลักทรัพย์

  เลขานุการคณะกรรมการ

  นางสาวสุธางค์ คนศิลป

บทบาทและหน้าที่ของคณะกรรมการตลาดทุน

  1. อนุมัติรายชื่อหลักทรัพย์ที่จะทำการจัดจำหน่ายและรับประกันการจัดจำหน่าย

  2. อนุมัติการกำหนดราคา จำนวน เงื่อนไขและวิธีการในการจัดจำหน่าย

  3. ควบคุมและบริหารความเสี่ยงที่เกิดขึ้น

  4. อนุมัติหลักเกณฑ์ที่ใช้ในการจัดสรรหลักทรัพย์ให้ลูกค้า หรือนักลงทุนกลุ่มเป้าหมาย

  5. กำหนดหลักเกณฑ์ที่ใช้ในการวัด หรือควบคุมความเสี่ยง

การกำหนดอำนาจอนุมัติของคณะกรรมการตลาดทุน

- การจัดจำหน่ายแบบไม่รับประกันการจัดจำหน่าย (best effort deal)

+-----------------------------------+----------------------------------+
| วงเงิน                             | เงื่อนไขการลงนามของผู้รับมอบอำนาจ     |
+-----------------------------------+----------------------------------+
| กรณีตราสารทุน                       |                                  |
+-----------------------------------+----------------------------------+
| วงเงินมากกว่า 200 ล้านบาท ขึ้นไป       | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 200 ล้านบาท   | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 100 ล้านบาท   | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+
| กรณีตราสารหนี้                       |                                  |
+-----------------------------------+----------------------------------+
| วงเงินมากกว่า 300 ล้านบาท ขึ้นไป       | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 300 ล้านบาท   | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 100 ล้านบาท   | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+

- การจัดจำหน่ายแบบรับประกันการจัดจำหน่าย ( firm underwrite)

+-----------------------------------+----------------------------------+
| วงเงิน                             | เงื่อนไขการลงนามของผู้รับมอบอำนาจ     |
+===================================+==================================+
| กรณีตราสารทุน                       |                                  |
+-----------------------------------+----------------------------------+
| วงเงินมากกว่า 75 ล้านบาท             | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 75 ล้านบาท    | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 30 ล้านบาท    | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+
| กรณีตราสารหนี้                       |                                  |
+-----------------------------------+----------------------------------+
| วงเงินมากกว่า 100 ล้านบาท            | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 100 ล้านบาท   | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 50 ล้านบาท    | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+

หมายเหตุ การอนุมัติโดยคณะกรรมการบริษัท ให้หมายถึง 2 ใน 3 ของกรรมการบริษัท
ทั้งที่มีอำนาจและไม่มีอำนาจจัดการ

3.2) คณะกรรมการพิจารณาสินเชื่อ (Credit Committee)

คณะกรรมการพิจารณาสินเชื่อ ประกอบด้วย

  นายกัมปนาท โลหเจริญวนิช

  นางขนิษฐา สรรพอาษา

  นางวิไล พงศ์ปรีชา

  นายชาญชัย กงทองลักษณ์

  นายตรีขวัญ บุนนาค

เลขานุการคณะกรรมการ

  นางกุลนดา รุจจนเวท (บริษัท ทรีนีตี้ อินฟอร์เมชั่น จำกัด)

บทบาทและหน้าที่ของคณะกรรมการพิจารณาสินเชื่อ

  1. อนุมัติหลักเกณฑ์ วิธีการ ในการพิจารณาวงเงินลูกค้า

  2. กำหนดหลักเกณฑ์ที่จะใช้วัดความเสี่ยงของลูกค้า

  3. อนุมัติวงเงินให้ลูกค้าตามอำนาจที่ได้รับมอบหมาย

  4. อนุมัติค่านายหน้าและค่าธรรมเนียมต่าง ๆ ที่จะเรียกเก็บจากลูกค้า

  5. อนุมัติหลักทรัพย์ที่ลูกค้าสามารถซื้อขายได้ในบัญชีเงินให้กู้ยืมเพื่อซื้อขายหลักทรัพย์

การกำหนดอำนาจอนุมัติของคณะกรรมการพิจารณาสินเชื่อ

บริษัทฯ มีการมอบอำนาจภายในในเรื่องต่างๆ ที่สำคัญดังนี้

- การอนุมัติการเปิดบัญชีและปรับวงเงินในการซื้อขายหลักทรัพย์ (Equity)

  ----------------------------------------------------------------------------
  วงเงิน                               เงื่อนไขการลงนามของผู้รับมอบอำนาจ
  ----------------------------------- ----------------------------------------
  ลูกค้าบุคคลธรรมดาและนิติบุคคล             

  วงเงินมากกว่า 100 ล้านบาท              คณะกรรมการบริษัท
                                      โดยขอสัตยาบันจากคณะกรรมการบริษัท ทรีนีตี้ วัฒนา
                                      จำกัด (มหาชน)

  วงเงินมากกว่า 20 ล้านบาท แต่ไม่เกิน 100   สมาชิกถาวรทุกท่านของคณะกรรมการพิจารณาสินเชื่อ
  ล้านบาท                              

  วงเงินมากกว่า 5 ล้านบาท แต่ไม่เกิน 20     2 ใน 3 ของ องค์ประชุมคณะกรรมการพิจารณาสินเชื่อ
  ล้านบาท                              

  วงเงินมากกว่า 3 ล้านบาท แต่ไม่เกิน 5      ผู้มีอำนาจกลุ่ม ก 1 คน และผู้มีอำนาจกลุ่ม ข 1 คน
  ล้านบาท                              

  วงเงินไม่เกิน 3 ล้านบาท                 ผู้มีอำนาจกลุ่ม ก 1 คน

                                      

  ลูกค้าสถาบัน                           

  วงเงินมากกว่า 200 ล้านบาท              คณะกรรมการบริษัท
                                      โดยขอสัตยาบันจากคณะกรรมการบริษัท ทรีนีตี้ วัฒนา
                                      จำกัด (มหาชน)

  วงเงินมากกว่า 100 ล้านบาท แต่ไม่เกิน 200  สมาชิกถาวรทุกท่านของคณะกรรมการพิจารณาสินเชื่อ
  ล้านบาท                              

  วงเงินมากกว่า 30 ล้านบาท แต่ไม่เกิน 100   2 ใน 3 ขององค์ประชุมคณะกรรมการพิจารณาสินเชื่อ
  ล้านบาท                              

  วงเงินมากกว่า 10 ล้านบาท แต่ไม่เกิน 30    ผู้มีอำนาจกลุ่ม ก 1 คน และผู้มีอำนาจกลุ่ม ข 1 คน
  ล้านบาท                              

  วงเงินไม่เกิน 10 ล้านบาท                ผู้มีอำนาจกลุ่ม ก 1 คน
  ----------------------------------------------------------------------------

หมายเหตุ 1) การพิจารณาวงเงินที่มากกว่า 1 ล้านบาทขึ้นไป
ต้องผ่านการตรวจสอบเครดิตจากส่วนเครดิตทุกกรณี

2) ผู้มีอำนาจกลุ่ม ก ได้แก่ กรรมการอำนวยการ และรองกรรมการผู้จัดการ
ที่ดูแลสายงานที่ปรึกษาการลงทุน

ผู้มีอำนาจกลุ่ม ข ได้แก่ กรรมการ และรองกรรมการผู้จัดการที่ไม่ได้ดูแลสายงานที่ปรึกษาการลงทุน

  - การอนุมัติการเปิดบัญชีและปรับวงเงิน

  --------------------------------------------------------------------------------
  วงเงิน                             เงื่อนไขการลงนามของผู้รับมอบอำนาจ
  --------------------------------- ----------------------------------------------
  ลูกค้าบุคคลธรรมดาและนิติบุคคล           

  วงเงินมากกว่า 200 ล้านบาท            คณะกรรมการบริษัท โดยขอสัตยาบันจากคณะกรรมการบริษัท
                                    ทรีนีตี้ วัฒนา จำกัด (มหาชน)

  วงเงินมากกว่า 100 ล้านบาท แต่ไม่เกิน    สมาชิกถาวรทุกท่านของคณะกรรมการพิจารณาสินเชื่อ
  200 ล้านบาท                        

  วงเงินมากกว่า 50 ล้านบาท แต่ไม่เกิน 100 2 ใน 3 ขององค์ประชุมคณะกรรมการพิจารณาสินเชื่อ
  ล้านบาท                            

  วงเงินมากกว่า 10 ล้านบาท แต่ไม่เกิน 50  กรรมการหรือกรรมการอำนวยการหรือรองกรรมการผู้จัดการ 1
  ล้านบาท                            คน

  วงเงินไม่เกิน 10 ล้านบาท              ผู้ช่วยกรรมการผู้จัดการหรือผู้อำนวยการฝ่ายตราสารหนี้ 1คน

  ลูกค้าสถาบัน                         

  วงเงินมากกว่า 500 ล้านบาท            คณะกรรมการบริษัท โดยขอสัตยาบันจากคณะกรรมการบริษัท
                                    ทรีนีตี้ วัฒนา จำกัด (มหาชน)

  วงเงินมากกว่า 300 ล้านบาท แต่ไม่เกิน    สมาชิกถาวรทุกท่านของคณะกรรมการพิจารณาสินเชื่อ
  500 ล้านบาท                        

  วงเงินมากกว่า 100 ล้านบาท แต่ไม่เกิน    2 ใน 3 ขององค์ประชุมคณะกรรมการพิจารณาสินเชื่อ
  300 ล้านบาท                        

  วงเงินมากกว่า 30 ล้านบาท แต่ไม่เกิน 100 กรรมการหรือกรรมการอำนวยการหรือรองกรรมการผู้จัดการ 1
  ล้านบาท                            คน

  วงเงินไม่เกิน 30 ล้านบาท              ผู้ช่วยกรรมการผู้จัดการหรือผู้อำนวยการฝ่ายตราสารหนี้ 1คน
  --------------------------------------------------------------------------------

3.2) คณะกรรมการพิจารณาการลงทุน (Investment Committee)

คณะกรรมการพิจารณาการลงทุน ประกอบด้วย

  นายภควัต โกวิทวัฒนพงศ์

  นางวิไล พงศ์ปรีชา

  เจ้าหน้าที่ฝ่ายวิเคราะห์หลักทรัพย์

เลขานุการคณะกรรมการ

  นางวชิราลักษณ์ แสงเลิศศิลปชัย

บทบาทและหน้าที่ของคณะกรรมการพิจารณาการลงทุน

1.  กำหนดหลักเกณฑ์ที่จะใช้วัดความเสี่ยงและการรายงาน รวมถึงการจำกัดผลขาดทุนจาก
    การลงทุน

2.  ดูแลการปฏิบัติตามหลักเกณฑ์ และข้อกำหนดในการซื้อขายหลักทรัพย์เพื่อการลงทุนของบริษัท

3.  ควบคุมความเสี่ยงต่างๆของบัญชีเงินลงทุนของบริษัท

4.  ประชมแลกเปลี่ยนความคิดเห็นและวิเคราะห์สภาวะตลาดและแนวโน้มในอนาคตที่มีผลกระทบต่อธุรกิจ

4) เจ้าหน้าที่บริหาร ประกอบด้วย

  ---- ---------------------- ---------------------------------------------
  1.   นายกัมปนาท โลหเจริญวนิช   กรรมการอำนวยการ

  2.   นายชาญชัย กงทองลักษณ์     รองกรรมการผู้จัดการ สายงานที่ปรึกษาการลงทุน

  3.   นางวิไล พงศ์ปรีชา         รองกรรมการผู้จัดการ สายงานที่ปรึกษาการลงทุน

  4.   นายตรีขวัญ บุนนาค         รองกรรมการผู้จัดการ สายงานตราสารหนี้

  5.   นายสถาปนะ เลี้ยวประไพ    รองกรรมการผู้จัดการ สายงานตลาดทุน

  6.   นางสุชลรัตน์ สุพีสุนทร*      ผู้อำนวยการอาวุโสฝ่ายบัญชีและบริหารข้อมูลการจัดการ
  ---- ---------------------- ---------------------------------------------

หมายเหตุ * ดำรงตำแหน่งในบริษัท ทรีนีตี้ อินฟอร์เมชั่น จำกัด

ขอบเขตหน้าที่ความรับผิดชอบของกรรมการอำนวยการ

1.  นำเสนอแผนงาน งบประมาณประจำปีให้ประธานเจ้าหน้าที่บริหาร
    และคณะกรรมการบริษัทในกลุ่มพิจารณา

2.  ติดตาม และดำเนินงานให้เป็นไปตามแผนงาน และนโยบายที่กำหนด

3.  บริหารงานภายในบริษัท ซึ่งรวมถึงการเงิน การตลาด การบริหารงานบุคคล
    และด้านการปฏิบัติการอื่น ๆ

4.  ร่วมกับประธานเจ้าหน้าที่บริหารในการตัดสินใจในกิจกรรมที่เกี่ยวเนื่องกับการดำเนินงานของบริษัท

5.  ร่วมกับประธานเจ้าหน้าที่บริหารในการพิจารณาจัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้ว
    แก่พนักงานหรือลูกจ้างของบริษัท หรือบุคคลใด ๆ ที่กระทำกิจการให้บริษัท

6.  บริหารจัดการความเสี่ยงในการดำเนินธุรกิจให้เป็นไปตามนโยบาย
    และเสนอให้คณะกรรมการทราบ

7.  อนุมัติการใช้จ่ายในวงเงินหรืองบประมาณรายจ่ายประจำปีที่ผ่านการอนุมัติจากคณะกรรมการบริษัท

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้กรรมการอำนวยการ
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

การกำหนดอำนาจอนุมัติเจ้าหน้าที่บริหาร

บริษัทฯมีการมอบอำนาจให้เจ้าหน้าที่บริหารอนุมัติรายจ่ายและการทำรายการภายในวงเงินต่างๆที่ได้รับมอบหมายอำนาจอนุมัติ
ซึ่งค่าใช้จ่ายและการทำรายการที่สำคัญ มีดังนี้

  -----------------------------------------------------------------------------------------------
  ประเภทรายการ                                       วงเงิน (บาท)        ผู้มีอำนาจ
  -------------------------------------------------- ------------------ -------------------------
  1. การตัดจำหน่ายผลขาดทุนจากการจำหน่ายหรือลดมูลค่าทรัพย์สิน   ไม่จำกัดวงเงิน        กรรมการอำนวยการ หรือ
                                                                        กรรมการผู้จัดการ หรือ กรรมการ
                                                                        จำนวน 2 ท่าน

  2.                                                 จำนวนเงินเกิน 50,000 กรรมการอำนวยการ 1 ท่าน
  กรณีเกิดค่าใช้จ่ายผิดพลาดอันเนื่องจากการส่งคำสั่งซื้อขายผิดพลาด                      

                                                     จำนวนเงินไม่เกิน      รองกรรมการผู้จัดการ 1 ท่าน
                                                     50,000             
  -----------------------------------------------------------------------------------------------

ค. บริษัท ทรีนีตี้ แอ๊ดไวซอรี่ 2001 จำกัด

1) คณะกรรมการ

คณะกรรมการบริษัทฯ มีจำนวน 6 ท่าน ประกอบด้วย

  ---- -------------------------------------- ---------------------------
  1.   นายภควัต โกวิทวัฒนพงศ์                     ประธานกรรมการ

  2.   นางขนิษฐา สรรพอาษา                      กรรมการ

  3.   นายสถาปนะ เลี้ยวประไพ                    กรรมการ

  4.   นางสาวสุธางค์ คนศิลป                      กรรมการ

  5.   นายธานินทร์ สุวรรณวัฒน์                     กรรมการ

  6.   นางสาวมณีรัตน์ แจ้งแจ่มจิตต์                  กรรมการ
  ---- -------------------------------------- ---------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือนางขนิษฐา สรรพอาษา นายสถาปนะ เลี้ยวประไพ
นางสาวสุธางค์ คนศิลป นายธานินทร์ สุวรรณวัฒน์ และนางสาวมณีรัตน์ แจ้งแจ่มจิตต์
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

ขอบเขตหน้าที่ความรับผิดชอบของคณะกรรมการ

อำนาจหน้าที่ของคณะกรรมการบริษัทฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

2) เจ้าหน้าที่บริหาร ประกอบด้วย

+---+---------------------------------+-------------------------------+
| 1 | นางขนิษฐา สรรพอาษา               | กรรมการอำนวยการ               |
| . |                                 |                               |
+---+---------------------------------+-------------------------------+
| 2 | นางสาวสุธางค์ คนศิลป               | รองกรรมการผู้จัดการ              |
| . |                                 |                               |
+---+---------------------------------+-------------------------------+
| 3 | นายธานินทร์ สุวรรณวัฒน์              | รองกรรมการผู้จัดการ              |
| . |                                 |                               |
+---+---------------------------------+-------------------------------+
| 4 | นางสาวมณีรัตน์ แจ้งแจ่มจิตต์           | ผู้อำนวยการ                     |
| . |                                 |                               |
+---+---------------------------------+-------------------------------+
| 5 | นายริชาร์ด ไทย์                    | ผู้อำนวยการ                     |
| . |                                 |                               |
+---+---------------------------------+-------------------------------+
| 6 | นางสาวสุทธิภา วัชโรทยางกูร          | ผู้อำนวยการ                     |
| . |                                 |                               |
+---+---------------------------------+-------------------------------+

ง. บริษัท ทรีนีตี้ อินฟอร์เมชั่น จำกัด

1) คณะกรรมการ

คณะกรรมการบริษัทฯ มีจำนวน 4 ท่าน ประกอบด้วย

  ---- --------------------------------- --------------------------------
  1.   นายภควัต โกวิทวัฒนพงศ์                ประธานกรรมการ

  2.   นางขนิษฐา สรรพอาษา                 กรรมการ

  3.   นางณิยะดา จ่างตระกูล                 กรรมการ

  4.   นางสาวสุวรรณี ลิมปนวงศ์แสน            กรรมการ
  ---- --------------------------------- --------------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือ นายภควัต โกวิทวัฒนพงศ์ นางขนิษฐา สรรพอาษา
นางณิยะดา จ่างตระกูล และนางสาวสุวรรณี ลิมปนวงศ์แสน
กรรมการสองในสี่คนนี้ลงลายมือชื่อร่วมกันและประทับตราสำคัญของบริษัท

ขอบเขตหน้าที่ความรับผิดของคณะกรรมการ

อำนาจหน้าที่ของคณะกรรมการบริษัฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

2) เจ้าหน้าที่บริหาร ประกอบด้วย

+---+-----------------------------------+-----------------------------+
| 1 | นายภควัต โกวิทวัฒนพงศ์                | กรรมการอำนวยการ             |
| . |                                   |                             |
+---+-----------------------------------+-----------------------------+
| 2 | นางณิยะดา จ่างตระกูล                 | รองกรรมการผู้จัดการ            |
| . |                                   |                             |
+---+-----------------------------------+-----------------------------+
| 3 | นางสาวสุวรรณี ลิมปนวงศ์แสน            | รองกรรมการผู้จัดการ            |
| . |                                   |                             |
+---+-----------------------------------+-----------------------------+

9.2 การสรรหากรรมการและผู้บริหาร

บริษัท ทรีนีตี้ วัฒนา จำกัด (มหาชน)

บริษัทและบริษัทย่อยไม่มีคณะกรรมการสรรหา
โดยในการคัดเลือกบุคคลที่จะได้รับการแต่งตั้งเป็นกรรมการและผู้บริหารมีขั้นตอนดังนี้

- คณะกรรมการบริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) มีคณะกรรมการคณะหนึ่ง ประกอบด้วยกรรมการอย่างน้อย 5
คน โดยให้ที่ประชุมผู้ถือหุ้นเป็นผู้พิจารณาเลือกตั้ง
และให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การเลือกตั้งกรรมการมีวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1.
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

- คณะกรรมการตรวจสอบ

บริษัท ทรีนีตี้ วัฒนา จำกัด (มหาชน) มีคณะกรรมการตรวจสอบ 1 คณะ
ซึ่งประกอบด้วยคณะกรรมการ 3 คน โดยที่ประชุมคณะกรรมการของบริษัท ทรีนีตี้ วัฒนา จำกัด
(มหาชน) เป็นผู้อนุมัติการจัดตั้งคณะกรรมการตรวจสอบ (Audit Committee)
และกำหนดให้คณะกรรมการตรวจสอบอยู่ในวาระคราวละ 3 ปี

บริษัทย่อย

ปัจจุบันบริษัทย่อยไม่มีคณะกรรมการสรรหา ดังนั้นวิธีการในการสรรหากรรมการและผู้บริหาร
จึงดำเนินการโดยคณะกรรมการบริษัทย่อยเป็นผู้พิจารณาในการตัดสินใจ คัดเลือกบุคคลผู้มีคุณสมบัติ
คุณวุฒิ และไม่มีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด พ.ศ. 2535

นอกจากนี้กรรมการอิสระของบริษัทหลักทรัพย์ ทรีนีตี้ จำกัด
จะต้องเป็นบุคคลผู้มีคุณสมบัติตามประกาศตลาดหลักทรัพย์แห่งประเทศไทย
เรื่องคุณสมบัติของกรรมการที่เป็นอิสระอีกด้วย

กรรมการที่เป็นตัวแทนของผู้ถือหุ้นรายใหญ่ ประกอบด้วย นายภควัต โกวิทวัฒนพงศ์และนางขนิษฐา
สรรพอาษา

9.3 ค่าตอบแทนผู้บริหาร

9.3.1 บริษัท ทรีนีตี้ วัฒนา จำกัด (มหาชน)

ก. ค่าตอบแทนที่เป็นตัวเงิน

กรรมการ

ในปี 2545 คณะกรรมการของบริษัท 11 ท่านได้รับค่าตอบแทนเป็นเบี้ยประชุม เป็นจำนวนเงิน
1,380,000 บาท

ข. ค่าตอบแทนอื่นๆ

  -ไม่มี-

9.3.2 บริษัทหลักทรัพย์ ทรีนีตี้ จำกัด

ก. ค่าตอบแทนที่เป็นตัวเงิน

 กรรมการ

-ไม่มี-

ผู้บริหาร

ค่าตอบแทนของผู้บริหารในปี 2545 บริษัทจ่ายค่าตอบแทนรวมในรูปเงินเดือนและโบนัสให้กับผู้บริหาร
(ไม่รวมกรรมการบริษัท) จำนวน 5 ท่าน เป็นจำนวน 8,154,000 บาท

ในระหว่างปี 2545 บริษัทฯได้จ่ายเงินสมทบเข้ากองทุนสำรองเลี้ยงชีพสำหรับผู้บริหารจำนวน 5
ราย เป็นจำนวนเงินรวม 220,920 บาท

ข.ค่าตอบแทนอื่นๆ

กรรมการ

  -ไม่มี -

  ผู้บริหาร

  -ไม่มี –

9.4 การกำกับดูแลกิจการ

บริษัท ทรีนีตี้ วัฒนา จำกัด (มหาชน)
มีความเชื่อมั่นและให้ความสำคัญต่อการกำกับดูแลให้บริษัทมีการดำเนินงานที่โปร่งใส
มีความสามารถในการแข่งขัน
ซึ่งจะนำไปสู่ความเจริญเติบโตและเพิ่มคุณค่าและมูลค่าให้กับผู้ถือหุ้นในระยะยาว
โดยคำนึงถึงผู้มีส่วนได้เสียอื่น คณะกรรมการบริษัทจึงได้พิจารณาหลักการกำกับดูแลกิจการที่ดีทั้ง 15
ข้อตามแนวทางของตลาดหลักทรัพย์แห่งประเทศไทย และได้ถือปฏิบัติในหลักการต่างๆดังนี้

1)  นโยบายการกำกับดูแลกิจการ (หลักการข้อ 1)

  คณะกรรมการบริษัทได้กำหนดนโยบายในการกำกับดูแลกิจการ
  รวมถึงการจัดให้มีการประเมินผลการปฏิบัติงานตนเองว่ามีการกำกับดูแลในเรื่องต่างๆ ได้แก่

-   การดำเนินงานของคณะกรรมการ บริษัท และบริษัทย่อย รวมถึงการแก้ไขปัญหาของฝ่ายจัดการ

-   ความเข้าใจในบทบาทหน้าที่ของกรรมการ

-   การแสดงความคิดเห็นในการประชุม

-   การกำหนดบทบาท และประเมินผลงานของฝ่ายจัดการ

-   ความเข้าใจในธุรกิจและกลยุทธ์ของบริษัท

  ทั้งนี้จากผลการประเมิน
  คณะกรรมการได้ประเมินระดับความเห็นด้วยในการกำกับดูแลเรื่องต่างๆอยู่ในระดับปานกลางถึงมาก

2)  คณะกรรมการบริษัท และคณะกรรมการย่อย (หลักการข้อ 8 ข้อ 9 ข้อ 12 และข้อ 14)

  คณะกรรมการของบริษัทปฏิบัติหน้าที่ในฐานะตัวแทนของผู้ถือหุ้น
  ประกอบด้วยกรรมการที่เป็นผู้บริหารในกลุ่มบริษัท 2 คน และกรรมการที่ไม่เป็นผู้บริหาร 9
  คนโดยรวมกรรมการตรวจสอบ 3 คน ประธานคณะกรรมการบริษัทมาจากกรรมการที่เป็นอิสระ
  ซึ่งดำรงตำแหน่งประธานกรรมการตรวจสอบและแยกจากตำแหน่งประธานเจ้าหน้าที่บริหารของกลุ่มบริษัท
  นั่นคือ บริษัทมีการถ่วงดุลอำนาจของคณะกรรมการอย่างชัดเจนและเหมาะสม

  นอกจากนั้น
  คณะกรรมการยังจัดให้มีรายงานของคณะกรรมการที่เกี่ยวกับความรับผิดชอบของคณะกรรมการในการจัดทำรายงานทางการเงิน
  การดำเนินธุรกิจที่สำคัญ และการกำกับดูแลบริษัทไว้ในรายงานประจำปี

  คณะกรรมการบริษัทมีการจัดตั้งคณะกรรมการย่อย เช่นคณะกรรมการตรวจสอบ
  และคณะกรรมการกำหนดค่าตอบแทน เพื่อช่วยพิจารณาและกลั่นกรองงานเฉพาะด้านที่สำคัญ
  ซึ่งสมาชิกส่วนใหญ่เป็นกรรมการที่ไม่เป็นผู้บริหาร
  (ดูรายละเอียดรายชื่อกรรมการและบทบาทหน้าที่ในข้อ 9.2)

  นอกจากนั้น
  คณะกรรมการบริษัทยังได้อนุมัติการจัดตั้งคณะกรรมการปฏิบัติการเพื่อควบคุมดูแลการปฏิบัติงานในระดับปฏิบัติการในกลุ่มบริษัท
  ที่สำคัญได้แก่ คณะกรรมการพิจารณาสินเชื่อ คณะกรรมการตลาดทุน
  และคณะกรรมการพิจารณาการลงทุน (ดูรายละเอียดรายชื่อกรรมการและบทบาทหน้าที่ในข้อ
  9.2)

2) การประชุมของคณะกรรมการ (หลักการข้อ 11)

  คณะกรรมการบริษัทมีการจัดประชุมเป็นประจำทุกเดือนเพื่อกำหนดนโยบายการดำเนินธุรกิจ
  พิจารณาอนุมัติแผนงานและงบประมาณ ตลอดจนติดตามการดำเนินงานอย่างต่อเนื่อง
  ก่อนการประชม คณะกรรมการจะได้รับหนังสือเชิญประชุม
  พร้อมวาระการประชุมและเอกสารประกอบการประชุมล่วงหน้าอย่างน้อย 5 วัน ในปี 2545
  คณะกรรมการมีการประชุมตามวาระปกติ 11 ครั้ง
  โดยการเข้าร่วมการประชุมของกรรมการแต่ละท่านสรุปได้ดังนี้

  ------ ------------------------- --------------------------------------
         รายชื่อกรรมการ              การเข้าร่วมประชุม/การประชุมทั้งหมด (ครั้ง)

  1.     นายศิรินทร์ นิมมานเหมินท์       11/11

  2.     นายณรงค์ ศรีสอ้าน            11/11

  3.     นายศิริธัช โรจนพฤกษ์          8/11

  4.     นายปัฐวาท สุขศรีวงศ์ *        1/11

  5.     นายสันติ ภิรมย์ภักดี *          2/11

  6.     นายธนิตย์ เศรษฐีกุล *         4/6

  7.     นายปัญจะ เสนาดิสัย           5/6

  8.     นายไพโรจน์ วโรภาษ          5/6

  9.     นายสาคร สุขศรีวงศ์           11/11

  10.    นายภควัต โกวิทวัฒนพงศ์        10/11

  11.    นางขนิษฐา สรรพอาษา         11/11
  ------ ------------------------- --------------------------------------

หมายเหตุ : * กรรมการที่ลาออกในเดือนธันวาคม

3)  สิทธิและความเท่าเทียมของผู้ถือหุ้นและผู้มีส่วนได้เสีย (หลักการข้อ 2 ข้อ 3 และข้อ 4)

  บริษัทมีนโยบายในการจัดกระบวนการประชุมที่สนับสนุนให้ผู้ถือหุ้นสามารถเข้าร่วมประชุมโดยไม่ใช้วิธีการที่ยุ่งยาก
  จัดให้ผู้ถือหุ้นมีข้อมูลที่เพียงพอในการเข้าร่วมประชุมในระยะเวลาอันสมควร
  และจัดเตรียมหนังสือมอบฉันทะที่มีทางเลือกสำหรับผู้ถือหุ้นที่จะมอบฉันทะให้กรรมการที่เป็นอิสระของบริษัทเป็นผู้รับมอบฉันทะนอกเหนือจากกรรมการและฝ่ายจัดการของบริษัท
  รวมถึงจัดเตรียมกำหนดเวลาในการประชุมเพื่อเปิดโอกาสให้ผู้ถือหุ้นมีโอกาสสอบถามและแสดงความคิดเห็นอย่างเต็มที่

  นอกจากนั้น บริษัทยังดูแลสิทธิของผู้มีส่วนได้เสียกลุ่มต่างๆให้ได้รับการคุ้มครองอย่างเหมาะสม
  เช่น กลุ่มลูกค้า
  บริษัทจัดให้ฝ่ายงานตรวจสอบและดูแลการปฏิบัติงานภายในเป็นผู้รับข้อร้องเรียนต่างๆ
  เพื่อดำเนินการแก้ไขได้อย่างเป็นอิสระ หรือกลุ่มพนักงาน
  บริษัทได้ปฏิบัติกับพนักงานทุกคนอย่างเท่าเทียมกัน เป็นธรรม และให้ได้รับผลตอบแทนที่เหมาะสม

4)  ภาวะผู้นำและวิสัยทัศน์ในการกำกับและดูแลกิจการและการป้องกันความขัดแย้งของผลประโยชน์
    (หลักการข้อ 5 และข้อ 6)

  ด้วยบทบาท หน้าที่และความรับผิดชอบของคณะกรรมการบริษัท คณะกรรมการย่อยชุดต่างๆ
  และฝ่ายบริหารตามรายละเอียดในข้อ 9.2 นั้น
  ได้แสดงให้เห็นถึงการกำหนดบทบาทหน้าที่ในการเป็นผู้นำตามความรับผิดชอบตามลำดับขั้น
  และความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้นโดยรวม
  นอกจากนั้นยังได้กำหนดถึงการควบคุมดูแลรายการที่กรรมการ ฝ่ายจัดการ
  หรือบุคคลใดที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
  การป้องกันการนำข้อมูลภายในไปใช้ประโยชน์ของผู้บริหาร (ดูรายละเอียดในข้อ 9.5)
  รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
  และการได้มาหรือจำหน่ายไปซึ่งสินทรัพย์ที่สำคัญของบริษัท
  เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

  ในระหว่างปี 2545
  รายการระหว่างกันที่เกิดขึ้นระหว่างบริษัทในกลุ่มได้มีการรายงานให้คณะกรรมการได้ทราบเพื่อพิจารณาความเหมาะสม
  ทั้งนี้หากรายการใดสามารถเปรียบเทียบกับรายการที่ทำกับบุคคลภายนอกได้
  บริษัทจะใช้หลักการกำหนดราคาเสมือนทำกับบุคคลภายนอก (แบบ Arm’s Length Basis)
  โดยมีการเปิดเผยรายละเอียดของรายการ มูลค่า
  และคู่สัญญาไว้ในหมายเหตุประกอบงบการเงินของบริษัท รายงานประจำปี และข้อ11 ของแบบ
  56-1 แล้ว

5)  จริยธรรมธุรกิจ (หลักการข้อ 7)

  บริษัทจัดให้มีจรรยาบรรณในการประกอบธุรกิจสำหรับกรรมการ ผู้บริหาร
  และพนักงานโดยรวมอยู่ในคู่มือการปฏิบัติงานของบริษัท (Compliance Manual)
  และมีการนำเสนอให้กรรมการของบริษัทรับทราบ
  รวมทั้งจัดให้มีการอบรมให้พนักงานใหม่ของบริษัทรับทราบโดยสม่ำเสมอ
  และติดตามให้มีการปฏิบัติตามกรอบที่กำหนด

6)  ค่าตอบแทนของกรรมการและผู้บริหาร (หลักการข้อ 10)

  คณะกรรมการบริษัทได้ให้นโยบายแก่คณะกรรมการกำหนดค่าตอบแทนในการกำหนดค่าตอบแทนให้กับกรรมการและผู้บริหารดังนี้

  - ถือหลักความยุติธรรมทั้งต่อบริษัทและต่อบุคคล

- สะท้อนสถานะการทำกำไรของบริษัท

  - สามารถสร้างแรงจูงใจให้มีการปฏิบัติงานและรักษามาตรฐานที่ดีต่อไป

  ในการกำหนดค่าตอบแทนให้กรรมการ จะต้องได้รับอนุมัติจากผู้ถือหุ้น
  และจัดให้มีการเปิดเผยถึงนโยบายและจำนวนค่าตอบแทนในรายงานประจำปี
  (ดูจำนวนค่าตอบแทนในข้อ 9.3)

7)  ระบบการควบคุมภายในและการตรวจสอบภายใน (หลักการข้อ 13)

  บริษัทมีฝ่ายตรวจสอบและดูแลการปฏิบัติงานภายใน (สังกัดบริษัท ทรีนีตี้ อินฟอร์เมชั่น จำกัด)
  ทำหน้าที่ตรวจสอบบริษัทและบริษัทย่อยเพื่อให้มั่นใจว่า
  การปฏิบัติงานเป็นไปตามระเบียบและวิธีปฏิบัติที่กำหนด ทั้งนี้
  ฝ่ายตรวจสอบและดูแลการปฏิบัติงานภายในรายงานผลการตรวจสอบโดยตรงต่อคณะกรรมการตรวจสอบ
  และได้รับการประเมินจากคณะกรรมการตรวจสอบด้วย
  คณะกรรมการตรวจสอบได้รับอนุมัติให้จัดตั้ง และมีการประชุมครั้งแรกเมื่อวันที่ 1 สิงหาคม 2545
  โดยคณะกรรมการตรวจสอบมีการจัดประชุมสม่ำเสมอทุกเดือนซึ่งนับรวมการประชุมจนถึงวันที่ 31
  ธันวาคม 2545 ได้ทั้งสิ้น 6 ครั้ง
  ในการประชุมจะมีการสอบทานนโยบายการบัญชีและรายงานทางการเงิน
  รวมถึงระบบการควบคุมภายในว่ามีประสิทธิภาพเพียงพอ และมีการบริหารความเสี่ยงที่เหมาะสม

  นอกจากนั้น บริษัทได้จัดให้มีการบริหารความเสี่ยงโดยการแต่งตั้งคณะกรรมการปฏิบัติการชุดต่างๆ
  ตามที่กล่าวในข้อ 9.2 เพื่อช่วยกลั่นกรองการอนุมัติรายการที่มีความเสี่ยง เช่น
  การให้วงเงินกับลูกค้า การกำหนดหลักทรัพย์ที่อนุมัติให้ซื้อขายได้ในระบบ Credit Balance
  รวมทั้งช่วยในการกำหนดหลักเกณฑ์ในการควบคุมความเสี่ยงและดูแลให้มีการปฏิบัติตามอย่างเหมาะสม

8)  ความสัมพันธ์กับผู้ลงทุน (หลักการข้อ 15)

  คณะกรรมการบริษัทให้ความสำคัญกับการเปิดเผยข้อมูลที่มีความถูกต้อง โปร่งใส และทันเวลา
  ทั้งข้อมูลทางการเงิน และข้อมูลทั่วไป แต่บริษัทยังไม่มีการจัดตั้งหน่วยงานผู้ลงทุนสัมพันธ์
  (Investor Relations) เนื่องจากกิจกรรมในการให้ข้อมูล และติดต่อสื่อสารกับนักลงทุน
  ผู้ถือหุ้น รวมทั้งนักวิเคราะห์ยังมีไม่มากนัก ซึ่งผู้ลงทุนสามารถติดต่อขอข้อมูลบริษัทได้ที่โทร.
  02-670-9100 โทรสาร 02-286-7222 หรือที่ e-mail address
  suwannee@trinitythai.com

9.5 การป้องกันการนำข้อมูลภายในไปใช้ประโยชน์ของผู้บริหาร

พนักงานและผู้บริหารของบริษัท ทรีนีตี้ วัฒนา จำกัด (มหาชน)
และบริษัทย่อยจะต้องปฏิบัติตามข้อกำหนดในคู่มือการปฏิบัติงาน (Compliance Manual)
อย่างเคร่งครัด ซึ่งมีการกำหนดระเบียบปฏิบัติต่าง ๆ ได้แก่
จรรยาบรรณในการประกอบธุรกิจของบริษัท ผู้บริหารและพนักงาน การซื้อขายหลักทรัพย์ของพนักงาน
แนวทางปฏิบัติงานของฝ่ายงานต่างๆ
ต่อไปนี้เป็นตัวอย่างระเบียบปฏิบัติบางส่วนที่เกี่ยวกับการซื้อขายหลักทรัพย์ของพนักงานและการดูแลลูกค้า

1.  1) ข้อกำหนดในการเปิดบัญชีซื้อขายหลักทรัพย์ของพนักงาน

-   พนักงานของบริษัทและบริษัทย่อยต้องเปิดบัญชีซื้อขายหลักทรัพย์ของตนเองกับบริษัทหลัก ทรัพย์
    ทรีนีตี้ จำกัด เท่านั้น โดยจะต้องได้รับการอนุมัติจากผู้บริหารฝ่าย

-   หากพนักงานมีบัญชีกับโบรกเกอร์รายอื่นก่อนวันที่ระเบียบนี้ใช้บังคับหรือก่อนมาปฎิบัติงานกับบริษัทและบริษัทย่อย
    พนักงานจะต้องหยุดการใช้บัญชีกับโบรกเกอร์รายนั้นนับแต่วันที่ระเบียบนี้ใช้บังคับ
    โดยพนักงานสามารถขายหลักทรัพย์ที่คงค้างได้เท่านั้น
    จนกระทั่งไม่มีหลักทรัพย์คงเหลือให้ปิดบัญชีนั้นทันที

-   ห้ามพนักงานเปิดบัญชีซื้อขายหลักทรัพย์เพื่อตนเองโดยใช้ชื่อ พ่อ แม่ คู่สมรส พี่น้อง ญาติสนิท
    หรือ เพื่อนเป็นผู้เปิดบัญชีแทน เป็นต้น

2) ข้อพึงปฏิบัติในการซื้อขายหลักทรัพย์ของผู้บริหาร

  ผู้บริหารของบริษัทที่มีส่วนเกี่ยวข้องกับข้อมูลทางบัญชีและงบการเงินที่ยังไม่เผยแพร่ต่อสาธารณชน
  จะไม่สามารถสั่งซื้อหรือขายหลักทรัพย์ของบริษัทตั้งแต่วันที่ 15
  ของเดือนถัดจากวันสิ้นไตรมาสหรือวันสิ้นงวด จนถึงวันที่บริษัทเปิดเผยข้อมูลดังกล่าวต่อสาธารณชน

  สำหรับกรรมการของบริษัทและบริษัทย่อย
  จะไม่สามารถสั่งซื้อหรือขายหลักทรัพย์ของบริษัทตั้งแต่วันที่ได้รับเอกสารประชุมคณะกรรมการเพื่อรับทราบงบการเงินรายไตรมาสหรือรายงวด
  จนถึงวันที่ประกาศงบการเงิน
  ทั้งนี้เว้นแต่กรณีจำเป็นและเป็นการซื้อขายที่ไม่ได้ใช้ข้อมูลภายในของบริษัท จะต้องทำบันทึกให้
  Compliance Officer เพื่อเป็นข้อมูลหรือหลักฐานประกอบการกำกับดูแลของบริษัท

3) แนวทางการปฏิบัติงานของฝ่ายบัญชีและบริหารข้อมูลการจัดการ

  เจ้าหน้าที่ฝ่ายบัญชีและบริหารข้อมูลการจัดการต้องรักษาความลับของข้อมูลทางบัญชี
  รวมถึงงบการเงินของบริษัทไว้อย่างเคร่งครัด
  ห้ามแจ้งหรือดำเนินการอย่างหนึ่งอย่างใดให้ผู้ที่ไม่มีส่วนเกี่ยวข้องต้องได้รับทราบข้อมูลนั้นได้รับข้อมูล
  ต้องมีการรักษาความลับระหว่างฝ่ายงาน
  ไม่ใช้ข้อมูลที่รับทราบจากการปฏิบัติงานในการซื้อหรือขายเพื่อตนเองหรือบุคคลที่เกี่ยวข้อง
  เจ้าหน้าที่ฝ่ายบัญชีฯ
  จะไม่สามารถสั่งซื้อหรือขายหลักทรัพย์ของบริษัทตั้งแต่วันสิ้นไตรมาสหรือวันสิ้นงวด
  จนถึงวันที่บริษัทเปิดเผยข้อมูลดังกล่าวต่อสาธารณชน
  กรณีที่จำเป็นและเป็นการซื้อขายที่ไม่ได้ใช้ข้อมูลภายในของบริษัท
  จะต้องทำบันทึกขออนุมัติจากผู้บริหารฝ่าย และส่งสำเนาให้ Compliance Officer
  เพื่อเป็นข้อมูลหรือหลักฐานประกอบการกำกับดูแลของบริษัท

4) การกำหนดให้กรรมการและผู้บริหารรายงานการถือครองหลักทรัพย์

  บริษัทได้กำหนดให้กรรมการและผู้บริหารของบริษัทมีหน้าที่ในการรายงานการถือหลักทรัพย์ในบริษัทตามมาตรา
  59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ. 14/2540
  เรื่องการจัดทำและเปิดเผยรายงานการถือหลักทรัพย์ ลงวันที่ 1 กรกฎาคม 2540

  นอกจากนี้บริษัทได้กำหนดให้กรรมการอำนวยการและผู้บริหารของบริษัทย่อยที่มีส่วนเกี่ยวข้องกับข้อมูลทางบัญชีและงบการเงินมีหน้าที่ในการรายงานการซื้อขายหลักทรัพย์ของบริษัทต่อคณะกรรมการตรวจสอบของบริษัท

ข้อกำหนดใน Compliance Manual ยังมีระเบียบและวิธีการปฏิบัติในด้านอื่นๆ อีก เช่น
การปัองกันความขัดแย้งระหว่างผลประโยชน์ (Conflict of Interest)
การนำข้อมูลภายในไปใช้ จรรยาบรรณของพนักงานและผู้บริหาร เป็นต้น
ทั้งนี้บริษัทจะมีการจัดอบรมระเบียบปฎิบัติดังกล่าวให้พนักงานใหม่และพนักงานเก่าอย่างต่อเนื่องและสม่ำเสมอ

9.6 บุคลากร

ณ วันที่ 31 ธันวาคม 2545 บริษัทและบริษัทย่อย มีจำนวนพนักงานทั้งสิ้น 181 คน
โดยแบ่งเป็นสายงานหลักได้ดังนี้

  1. บริษัท ทรีนีตี้ วัฒนา จำกัด (มหาชน) จำนวน 0 คน

  2. บริษัทหลักทรัพย์ ทรีนีตี้ จำกัด จำนวน 134 คน*

  3. บริษัท ทรีนีตี้ อินฟอร์เมชั่น จำกัด จำนวน 33 คน

  4. บริษัท ทรีนีตี้ แอ๊ดไวซอรี่ 2001 จำกัด จำนวน 14 คน

  รวม จำนวน 181 คน

  *เป็นพนักงานที่ประจำในสาขารวม 58 คน

  ทั้งนี้ในระยะเวลา 1 ปีที่ผ่านมา บริษัทไม่มีข้อพิพาทด้านแรงงาน

ผลตอบแทนพนักงาน

ผลตอบแทนรวมของพนักงานในปี 2545 จำนวน 131,217,246 บาท
โดยเป็นค่าตอบแทนในรูปแบบเงินเดือน เงินสบทบกองทุนสำรองเลี้ยงชีพ ค่าตอบแทนการตลาด
ค่าล่วงเวลา และอื่นๆ

นโยบายการพัฒนาบุคลากร

บริษัทมีแผนการพัฒนาศักยภาพของพนักงาน ให้มีความเชี่ยวชาญ และมีความรอบรู้ในผลิตภัณฑ์
และบริการทางการเงินอย่างถ่องแท้ มีความคล่องตัวและสามารถ รอบรู้ในหลายๆด้าน
เพื่อตอบสนองทุกความต้องการของลูกค้าที่มีหลากหลายรูปแบบได้อย่างทั่วถึงและมีประสิทธิภาพ
อันจะเป็นการสร้างความแตกต่างของคุณภาพในการให้บริการของบริษัทกับบริษัทคู่แข่งขันได้อย่างชัดเจน
รวมถึงมุ่งมั่นที่จะยกระดับจิตใจของพนักงานให้เป็นคนดี มีจรรยาบรรณในการปฏิบัติงาน
เป็นสมาชิกที่มีคุณภาพของสังคม รวมทั้งให้ความสำคัญของความโปร่งใสในการบริหารงาน
มีการควบคุมและมีระบบงานที่ดี ควบคู่ไปกับการพัฒนา
ส่งเสริมความรู้ในวิทยาการต่างๆโดยจัดปฐมนิเทศพนักงานใหม่ให้มีความรู้
ความเข้าใจในระบบงานขององค์กร
ได้เรียนรู้วัฒนธรรมขององค์กรที่มุ่งเน้นการทำงานเป็นทีมอย่างมีระบบ
มีจรรยาบรรณที่ดีในการปฏิบัติงาน และมีน้ำใจในการให้บริการ
ซึ่งเป็นเอกลักษณ์ของคนไทยที่น่าชื่นชม นอกจากนี้บริษัทยังส่งเสริมให้พนักงานได้พัฒนา
เรียนรู้ด้วยตนเองในอีกทางหนึ่ง โดยได้จัดเตรียมแหล่งข้อมูลข่าวสาร ความรู้
ในรูปแบบต่างๆให้พนักงานได้ศึกษา ค้นคว้า